Ich hab mich vnderwunden
ICh hab mich vnderwunden·
zesingen ob ich mag·
zetihten truwe ich vinden·
des wisent mich dú bůch·
Noe mit schanden funden·
wart do er trunken lag·
von drin sinen kinden·
dem einen wart der flůch·
kam vant sinen vater blozen·
mit spot in schalle er schrei·
seht vmb den trunken bozen·
sin wisheit ist enzwei·
sem vnd Japhet die beide·
im leiten vber ir kleit·
in tet sin schame leide·
da hv̊b sich edelkeit·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse